ประกาศคณะกรรมการควบคุมการขนส่งทางบก ประจำจังหวัดหนองคาย ฉบับที่ 21 (พ.ศ. 2551) เรื่อง ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด 4 จังหวัดหนองคาย สายที่ 4379 หนองคาย-บ้านฝาง ให้มีรายละเอียดเส้นทางแยก ช่วงหนองคาย-บ้านบกหวาน-บ้านน้ำสวย เพิ่มขึ้นอีก 1 ช่วง

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดหนองคาย
ฉบับที่
๒๑ (พ.ศ. ๒๕๕๑)
เรื่อง
ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด
๔ จังหวัดหนองคาย สายที่ ๔๓๗๙ หนองคาย-บ้านฝาง
ให้มีรายละเอียดเส้นทางแยก
ช่วงหนองคาย-บ้านบกหวาน-บ้านน้ำสวย
เพิ่มขึ้นอีก
๑ ช่วง[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดหนองคาย
ฉบับที่ ๘ (พ.ศ. ๒๕๓๑) ลงวันที่ ๒๒ มิถุนายน พ.ศ. ๒๕๓๑
กำหนดเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๔
จังหวัดหนองคาย สายที่ ๔๓๗๙ หนองคาย-บ้านฝาง ขึ้นนั้น

คณะกรรมการควบคุมการขนส่งทางบกประจำจังหวัดหนองคายได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดหนองคาย ในการประชุมครั้งที่
๒/๒๕๕๐ วันที่ ๒๐ มิถุนายน ๒๕๕๐
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๓/๒๕๕๑
เมื่อวันที่ ๕ กุมภาพันธ์ ๒๕๕๑ จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดหนองคาย สายที่ ๔๓๗๙ หนองคาย-บ้านฝาง
ให้มีรายละเอียดเส้นทางแยกช่วงหนองคาย-บ้านบกหวาน-บ้านน้ำสวย เพิ่มขึ้นอีก ๑ ช่วง
โดยให้ใช้รายละเอียดเส้นทางดังต่อไปนี้ คือ

สายที่
๔๓๗๙ หนองคาย-บ้านฝาง
เริ่มต้นจากสถานีขนส่งผู้โดยสารจังหวัดหนองคาย
ไปตามทางหลวงแผ่นดินหมายเลข ๒๑๒ แยกซ้ายไปตามทางหลวงแผ่นดินหมายเลข ๒
ผ่านบ้านหนองสองห้อง ถึงบ้านน้ำสวย แยกขวาไปตามทางหลวงชนบทหมายเลข นค. ๑๐๒๕
ผ่านบ้านหนองบัวเงิน บ้านชัยยา อำเภอสระใคร บ้านคอกช้าง ไปสุดเส้นทาง ณ
สถานที่จอดรถโดยสารประจำทางบ้านฝาง
ช่วงหนองคาย-บ้านบกหวาน-บ้านน้ำสวย
เริ่มต้นจากสถานีขนส่งผู้โดยสารจังหวัดหนองคาย ไปตามทางหลวงแผ่นดินหมายเลข ๒๑๒
แยกซ้ายไปตามหลวงแผ่นดินหมายเลข ๒ ถึงบ้านหนองสองห้อง แยกซ้ายไปตามทางหลวงชนบทหมายเลข
นค. ๑๐๑๗ ผ่านบ้านบกหวาน บ้านโคกสำราญ บ้านดงเว้น บ้านดาวเรือง บ้านป่าตอง
บ้านโพนสว่าง ไปสุดเส้นทาง ณ สถานที่จอดรถโดยสารประจำทางบ้านน้ำสวย


ประกาศ
ณ วันที่ ๒๗ กุมภาพันธ์ พ.ศ. ๒๕๕๑
เจด็จ
มุสิกวงศ์
ผู้ว่าราชการจังหวัดหนองคาย
ประธานกรรมการควบคุมการขนส่งทางบก
ประจำจังหวัดหนองคาย




























ปริยานุช/ผู้จัดทำ
๒๙
เมษายน ๒๕๕๑

[๑]
ราชกิจจานุเบกษา เล่ม ๑๒๕/ตอนที่ ๔๘ ง/หน้า ๓๓๕/๒๔ เมษายน ๒๕๕๑